**DISPOZIȚIA**

nr. 29 din 01.02.2019

**cu privire la aprobarea Nomenclatorului arhivistic cu termenele de păstrare a documentelor create de compartimentele din cadrul Primăriei Comunei Cața**

Vocilă Gheorghe, primarul Comunei Caţa, Judeţul Braşov,

Având în vedere:

- adresa nr. 98/09.01.2019 prin care Arhivele Naționale – Serviciul Județean Brașov a dispus, cu titlu de măsură pentru remedierea deficiențelor constatate cu ocazia controlului efectuat în data de 10.12.2018, întocmirea Nomenclatorului arhivistic în conformitate cu dispozițiile legale;

- referatul de specialitate nr. 524/31.1.2019 întocmit de doamna Guignard Roxana, responsabil cu problemele de arhivă din cadrul Primăriei Comunei Cața,

Conform prevederilor:

- art. 8 din Legea nr. 16/1996 - legea arhivelor naționale, cu modificările și completările ulterioare,

- art. 10-15 din Instrucțiunile privind activitatea de arhivă la creatorii și deținătorii de documente, aprobate de conducerea Arhivelor Naționale prin Ordinul de zi nr. 217 din 23 mai 1996,

În temeiul prevederilor art. 68 alin. (1) și ale art. 115 alin. (1) lit. a) din Legea nr. 215/2001 privind administraţia publică locală, republicată cu completările şi modificările ulterioare;

DISPUNE

**Art. 1** Se aprobă Nomenclatorul arhivistic care cuprinde termenele de păstrare ale documentelor create de comprtimentele din cadrul Primăriei Comunei Cața conform anexei care face parte integrantă din prezenta dispoziție.

**Art. 2** Nomenclatorul arhivistic se comunică spre avizare Arhivelor Naționale – Serviciul Județean Brașov, conform prevederilor art. 8 alin. (2) din Legea nr. 16/1996 - legea arhivelor naționale, cu modificările și completările ulterioare.

**Art. 3** Fiecare compartiment din cadrul Primăriei Comunei Cața răspunde de inventarierea și predarea la arhivă a tuturor documentelor care constituie fondul arhivistic al Primăriei Comunei Cața.

**Art. 4** Cu ducerea la îndeplinire a prevederilor prezentei dispoziții se însărcinează responsabilul cu problemele de arhivă din cadrul Primăriei Comunei Cața care va difuza tuturor compartimentelor organizate în cadrul Primăriei Comunei Cața, după ce va fi aprobat, un extras al Nomenclatorului arhivistic care cuprinde termenele de păstrare ale documentelor create de comprtimentele din cadrul Primăriei Comunei Cața pentru a fi aplicat atât la înregistrarea cât și la gruparea acestora în dosare.

**Art. 5** Secretarul Comunei Caţa va comunica prezenta dispoziţie compartimentelor susmenționate și Instituţiei Prefectului - Judeţului Braşov.

Primar, Secretar,

Vocilă Gheorghe Guignard Roxana